stanford-oval/wikipedia huggingface dataset:
แกนแห่งความชั่วร้าย
พัฒนาการ > โบลทอน: "แกนแห่งความชั่วร้ายถัดไป"

ในเดือนพฤษภาคม ค.ศ. 2002 ตัวแทนแห่งสหรัฐอเมริกาในสหประชาชาติ จอห์น อา. โบลทอน กล่าวสุนทรพจน์เรื่อง "แกนแห่งความชั่วร้ายถัดไป" ในนั้นเขาเพิ่มอีกสามประเทศไปในกลุ่มรัฐอันธพาล (rogue states) ที่กล่าวไว้แล้ว คือ: ลิเบีย ซีเรีย และ คิวบา หลักเกณฑ์ในการรวมกลุ่มคือ "รัฐสนับสนุนการดำเนินการการก่อการร้ายหรือใครที่มีศักยภาพในการดำเนินการเรื่องอาวุธอานุภาพทำลายล้างสูง (WMD) หรือมีขีดความสามารถที่จะละเมิดพันธกรณีของสนธิสัญญา" สุนทรพจน์เป็นการขยายจากแกนแห่งความชั่วร้ายเดิม
พัฒนาการ > ไรซ์: ด่านหน้าแห่งทรราชย์

ในเดือนมกราคม ค.ศ. 2005 ตอนที่บุชได้รับเลือกเป็นประธานาธิบดีสมัยที่สองใหม่ๆ คอนโดลีซซา ไรซ์ที่เข้ามารับตำแหน่งรัฐมนตรีว่าการกระทรวงการต่างประเทศได้กล่าวสุนทรพจน์เป็นคำใหม่ ด่านหน้าแห่งทรราชย์ ที่ประกอบไปด้วยหกประเทศที่ถือว่าควรปราบปรามที่สุด โดยประกอบไปด้วยประเทศคิวบา เบลารุส ซิมบับเว พม่า และ 2 ประเทศแกน
พัฒนาการ > กูล: สหรัฐอเมริกาเป็นแกนแห่งความชั่วร้าย

วันที่ 10 มีนาคม ค.ศ. 2010 พลโท (ปลดเกษียณ) ฮามิด กูล (Hamid Gul) เรียกสหรัฐอเมริกาว่า "แกนแห่งความชั่วร้าย" ในภูมิภาค (น่าจะเป็นเอเชียใต้และเอเชียกลาง) ในการให้สัมภาษณ์กับฟารส์ นิวส์ เอเจนซี่ (Fars News Agency)
แหล่งข้อมูลอื่น

2002 State of the Union Address - President George W. Bush - January 29, 2002
"AXIS OF EVIL" เก็บถาวร 2013-10-31 ที่ เวย์แบ็กแมชชีน - PBS Online NewsHour - January 30, 2002
"US expands 'axis of evil'" - BBC News - Monday, 6 May 2002, 22:40 GMT 23:40 UK
"How to defeat the Axis of Evil" - Salon.com - 24 October 2002
"Is the Axis of Evil Synchronizing its Asymmetric Offensive?" เก็บถาวร 2009-06-27 ที่ เวย์แบ็กแมชชีน - The Nautilus Institute for Security and Sustainable Development - December 20, 2002
"Libya’s fatal blow to axis of evil" เก็บถาวร 2008-05-16 ที่ เวย์แบ็กแมชชีน - Sunday Herald Online - 21 December 2003
Axis of Evil Weather.com เก็บถาวร 2010-04-18 ที่ เวย์แบ็กแมชชีน - Project that displays weather results for the axil of evil, showing a humanistic side of the Axis
Axis of Evil Comedy Troupe เก็บถาวร 2009-04-16 ที่ เวย์แบ็กแมชชีน, produced by the American-Arab Anti-Discrimination Committee .
Lullabies from the Axis of Evil Recordings of folk tunes by women from the targeted nations, in a production by Erik Hillestad.
Global Axis of Evil Parody map
Living in the axis of evil เก็บถาวร 2009-06-28 ที่ เวย์แบ็กแมชชีน Dossier on life in Teheran published by the Internationalist Review
เดอะซิมส์

| เดอะซิมส์ |
| --- | --- |
หน้าปกของเกมเดอะซิมส์
ผู้พัฒนา: Maxis
ผู้จัดจำหน่าย: Electronic Arts
ออกแบบ: วิล ไรท์
แต่งเพลง: Jerry Martin 
ชุด: เดอะซิมส์
เอนจิน: Custom
เครื่องเล่น: ไมโครซอฟท์ วินโดวส์, Mac OS, เพลย์สเตชัน 2, เอกซ์บอกซ์, เกมคิวบ์
วางจำหน่าย: ไมโครซอฟท์ วินโดวส์ Macintosh เพลย์สเตชัน 2 เอกซ์บอกซ์  เกมคิวบ์  
แนว: เกมจำลองชีวิตเสมือนจริง
รูปแบบ: เล่นเดี่ยว
เดอะซิมส์ (อังกฤษ: The Sims) เป็นวิดีโอเกม เริ่มออกวางจำหน่ายเมื่อ 4 กุมภาพันธ์ พ.ศ. 2543 โดยโลกของเดอะซิมส์เป็นโลกแห่งจินตนาการที่ดำเนินอยู่ภายในเกม เราจะต้องควบคุมซิมส์คนหนึ่งหรือ ครอบครัวซิมส์ครอบครัวหนึ่ง และมีหน้าที่ตัดสินใจ หรือสั่งการให้ตัวละครที่เราควบคุมอยู่ดำเนินกิจกรรมต่างๆ ตามที่เราต้องการ โดยมีหลักการใหญ่ๆ ว่า คำสั่งที่เราป้อนให้ตัวละครชาวซิมส์นั้น ควรจะเป็นคำสั่งที่สามารถตอบสนองความต้องการของชาวซิมส์ในขณะนั้นมากที่สุด และเหมาะสมกับสถานการณ์ที่สุด เราจะต้องช่วยให้ตัวละครที่เราควบคุมสามารถดำเนินชีวิตในโลกของพวกเขาได้อย่างปกติสุขที่สุด เกมนี้เป็นของบริษัท Maxis (ปัจจุบันเป็นส่วนหนึ่งของบริษัท Electronic Arts) โดยมีวิล ไรท์ เป็นหัวหน้าทีมผู้พัฒนา
ผู้อำนวยการสร้าง

เดอะซิมส์ถูกทำการจับเป็นหนึ่งในโครงการ งานสร้างเกมแบบซิมมูเลชั่น ซึ่งเป็นการจำลองหลายลักษณะ เช่น SimsAnt SimsSafari  SimsCity TheSims ก็เป็นโครงการเริ่มเป็นงานเกือบสุดท้าย
โดยมีวิล ไรท์ เป็นนักออกแบบภาพตัวอย่างเกมที่ต้องนำเสนอให้เป็นรูปแบบที่สามารถจัดสร้างได้
ผู้อำนวยการสร้าง > เดอะซิมส์ต้นฉบับ

ซิมส์ต้นฉบับนั้นถูกนำลงในแผ่นเกมของ SimCity ตั้งแต่ภาค 3 โดยมีรูปแบบยังคงเป็นโครงเรื่องอยู่ยังไม่เป็นรูปแบบเกม โดยนำเสนอ Simcity ก่อนแล้วนำชาวซิมส์ออกมาในหมู่บ้านริมน้ำและมีปฏิสัมพันธ์กับชาวซิมส์อื่นจนกระทั่งแสดงถึงอารมณ์ได้อย่างชัดเจน
จำนวนเกม

เดอะซิมส์เป็นเกมที่มีภาคเสริม (Expansion Packs) มากที่สุดเกมหนึ่ง รายชื่อภาคเสริมมีดังนี้
เดอะซิมส์ (The Sims) เป็นตัวหลัก หากต้องการเล่นภาคเสริมต้องทำการลงภาคหลักก่อนเสมอ
เดอะซิมส์ สร้างชีวิต ลิขิตฝัน (The Sims: Livin' Large)
เดอะซิมส์ ปาร์ตี้สุขสันต์ บ้านหรรษา (The Sims: House Party)
เดอะซิมส์ วัยวุ่นลุ้นรัก (The Sims: Hot Date)
เดอะซิมส์ วัยรักพักร้อน (The Sims: Vacation)
เดอะซิมส์ สัตว์เลี้ยงแสนรู้ (The Sims: Unleashed)
เดอะซิมส์ ซูเปอร์สตาร์ (The Sims: Superstar)
เดอะซิมส์ คาถามหาสนุก (The Sims: Makin' Magic)
ชุดวางจำหน่าย

| ชื่อ | Windows วางจำหน่ายเมือ | ส่วนเสริม | การวางจำหน่าย |
| --- | --- | --- | --- |
| The Sims Collector's Edition | March 23, 2001 | ภาคเสริม, The Sims: Livin' Large | ยุโรป |
| The Sims Party Pack | 2002 | ภาคเสริม,  The Sims: House Party | ยุโรป |
| The Sims Triple Party Pack | 2002 | ภาคเสริม, The Sims: Livin' Large,  The Sims: House Party | ยุโรป |
| The Sims Deluxe Edition | October 4, 2002 | Core game, The Sims: Livin' Large, The Sims Creator (an editor used to create custom Sim clothing), Deluxe Edition exclusive content (includes 25+ exclusive objects and 50+ clothing choices). | ทั่วโลก |
| The Sims Double Deluxe | October 10, 2003 | The Sims Deluxe Edition, The Sims: House Party, Double Deluxe bonus content | ทั่วโลก |
| The Sims Triple Deluxe | 2004 | The Sims Double Deluxe พร้อมด้วย The Sims: Vacation | ยุโรป |
| The Sims Mega Deluxe | May 25, 2004 | The Sims Double Deluxe พร้อมด้วย The Sims: Hot Date | อเมริกาเหนือ |
| The Sims Complete Collection | พฤศจิกายน 1, 2005 | ภาคหลักและหาคเสริมพร้อมทั้ง, Deluxe Edition อุปกรณ์เสริม, Double Deluxe โบนัสแทร๊ก, The Sims Creator | ยุโรป, อเมริกาเหนือ |
| The Sims Full House | 2005 | ภาคหลักแลtภาคเสริม พร้อมตัวย่าง เดอะซิมส์สอง | ออสเตรเลีย, นิวซีแลน |
| The Sims 8 in 1 | 2006 (ดาวโหลดเท่านั้น) | ภาคหลักและภาคเสริม | ยุโรป |
ชุดวางจำหน่าย > เกร็ดเล็กน้อย

ในเดอะซิมส์ภาคเดอะซิมส์ คาถามหาสนุก (The Sims: Makin' Magic) มีการนำตัวอย่างแอนิเมชันในการปรับรูปร่าง เดอะซิมส์โดยมีพัฒนาการขึ้นเป็น เดอะซิมส์ 2
เดอะซิมส์ภาคอื่นๆ

ดูบทความหลักได้ที่ เกมชุดเดอะซิมส์
เดอะซิมส์ ออนไลน์ (The Sims Online) วางจำหน่ายเมื่อเดือนธันวาคม พ.ศ. 2545 เป็นเกม MMORPG ที่จำลองเดอะซิมส์ ภาคแรกไปไว้บนโลกออนไลน์ ไม่ประสบความสำเร็จมากนัก
เดอะซิมส์ 2 (The Sims 2) วางจำหน่ายเดือนกันยายน พ.ศ. 2547 เป็นการพัฒนาเดอะซิมส์มาสู่กราฟิกแบบ 3 มิติ
เดอะซิมส์ สตอรี่ส์ (The Sims Stories) เอาระบบของเดอะซิมส์ 2 มาเปลี่ยนระบบให้เน้นเป็นแบบผู้เล่นเดี่ยว โดยเพิ่มเนื้อเรื่องละเป้าหมายในการเล่น
มายซิมส์ (My Sims)
เดอะซิมส์ 3 (The Sims 3)
ซิมแอนิมอล (SimAnimals)
แหล่งข้อมูลอื่น

Nakamura, Rika (October 2005). "Girlish Counter-Playing Tactics". Game Studies. 5 (1). {{cite journal}}: ไม่รู้จักพารามิเตอร์ |coauthors= ถูกละเว้น แนะนำ (|author=) (help)
Pearce, Celia (July 2002). "Sims, BattleBots, Cellular Automata God and Go". Game Studies. 2 (1).
Paulk, Charles (December 2006). "Signifying Play: The Sims and the Sociology of Interior Design". Game Studies. 6 (1).
Atkins, Barry. More than a game: the computer Game as fictional form Manchester: Manchester Univ. Press, 2003.
เว็บอย่างเป็นทางการ
The Sims official web site เก็บถาวร 2002-06-03 ที่ เวย์แบ็กแมชชีน
The Sims 2 official web site เก็บถาวร 2005-10-16 ที่ เวย์แบ็กแมชชีน
The Sims 3 official new web site
แฟนคลับ
The Sims Brand Universe site at Yahoo! เก็บถาวร 2008-03-16 ที่ เวย์แบ็กแมชชีน
The Sims Resource Largest and Oldest Sims Community Site
Planet The Sims
เดอะซิมส์ ที่เว็บไซต์ Curlie
เว็บไซต์ผู้จัดจำหน่ายเกมเดอะซิมส์ในประเทศไทยอย่างเป็นทางการ เก็บถาวร 2012-01-18 ที่ เวย์แบ็กแมชชีน
กลอนสุภาพ

กลอนสุภาพ เป็นกลอนประเภทหนึ่ง ซึ่งลักษณะคำประพันธ์ของภาษาไทย ที่เรียบเรียงเข้าเป็นคณะ ใช้ถ้อยคำและทำนองเรียบ ๆ ซึ่งนับได้ว่ากลอนสุภาพเป็นกลอนหลักของกลอนทั้งหมด เพราะเป็นพื้นฐานของกลอนหลายชนิด หากเข้าใจกลอนสุภาพ ก็สามารถเข้าใจกลอนอื่น ๆ ได้ง่ายขึ้น
คำประพันธ์ ที่ต่อท้ายว่า "สุภาพ" นับว่าเป็นคำประพันธ์ที่แสดงลักษณะเป็นไทยแท้ ด้วยมีข้อบังคับในเรื่อง "รูปวรรณยุกต์" ในกลอนสุภาพนอกจากมีบังคับเสียงสระเป็นแบบแผนเช่นกลอนปกติแล้ว ยังบังคับรูปวรรณยุกต์เพิ่ม จึงมีข้อจำกัดทั้งรูปและเสียงวรรณยุกต์  เป็นการแสดงไหวพริบปฏิภาณและความแตกฉานในการใช้ภาษาไทยของผู้แต่งให้เด่นชัดยิ่งขึ้น
คำประพันธ์กลอนสุภาพนิยมเล่นกันมากตั้งแต่สมัยอยุธยา จวบจนถึงปัจจุบัน ในต้นรัตนโกสินทร์นั้นงานกลอนสุภาพเด่นชัดในรัชกาลที่ 2 ซึ่งเฟื่องฟูถึงขนาดมีการแข่งขันต่อกลอนสด กลอนกระทู้ ตลอดรัชสมัยมีผลงานออกมามากมาย เช่น กลอนโขน กลอนนิทาน กลอนละคร กลอนตำราวัดโพธิ์ เป็นต้น บทพระราชนิพนธ์เรื่อง เงาะป่า ก็เกิดขึ้นในยุคนี้ ยังมีกวีท่านอื่นที่มีชื่อเสียง เช่น สุนทรภู่ เป็นต้น และในสมัยรัชกาลที่ 6 ก็มีปราชญ์กวีทางกลอนสุภาพที่สำคัญหลายท่านเช่นกัน
กลอน 4

ตามหลักฐานทางวรรณคดีไทย กลอน 4 ที่เก่าที่สุดพบในมหาชาติคำหลวงกัณฑ์มหาพน (สมัยอยุธยา) แต่ต่อมาไม่ปรากฏในวรรณคดีไทยมากนัก มักแทรกอยู่ตามกลอนบทละครต่าง ๆ
ตัวอย่างกลอน 4 ในวรรณคดีไทยที่พบมี 2 แบบ  คือ
กลอน 4 > กลอน 4 แบบที่ 1

คณะ กลอน 4 แบบนี้ บทหนึ่งจะประกอบด้วย 2 บาท บาทละ 2 วรรค วรรคละ 4 คำ (1 คำอาจมีหลายพยางค์) ตามผัง
วรรค1  วรรค2
   ┌───┐ 
○○○●  ○●○●   <--- บาทที่ 1 ─┐
   ┌─────┘
วรรค3  วรรค4                 รวม 2 บาท = จบ 1 บท     
   │   
○○○●  ○○○●─┐ <--- บาทที่ 2 ─┘
   ┌───┐   │
○○○●  ○●○●─┘ <--- (เริ่มบทใหม่)
สัมผัส แบบกลอนทั่วไป คือ คำสุดท้ายวรรคหน้าสัมผัสกับคำที่สองของวรรคหลัง และคำสุดท้ายวรรคที่สองสัมผัสกับคำสุดท้ายวรรคที่สาม ส่วนสัมผัสระหว่างบทก็เช่นเดียวกัน คือ คำสุดท้ายวรรคที่สี่ของบทแรก สัมผัสกับคำสุดท้ายของวรรคที่สองของบทถัดไป (ดูตัวอย่าง)
| 0 | 1 | 2 |
| --- | --- | --- |
| เหวยเหวยอีจันทรา |  | ขึ้นหน้าเถียงผัว |
| อุบาทว์ชาติชั่ว |  | ไสหัวมึงไป |
| 0 | 1 | 2 |
| --- | --- | --- |
| นางจันทาเถียงเล่า |  | พระองค์เจ้าหลงใหล |
| ไล่ตีเมียไย |  | พระไม่ปรานี |
| 0 | 1 | 2 |
| --- | --- | --- |
| เมียผิดสิ่งใด |  | พระไล่โบยตี |
| หรือเป็นกาลี |  | เหมือนที่ขับไป |
— บทละครครั้งกรุงเก่า เรื่อง สังข์ทอง
กลอน 4 > กลอน 4 แบบที่ 2

คณะ กลอน 4 แบบนี้ บทหนึ่งประกอบด้วย 4 บาท บาทละ 2 วรรค วรรคละ 4 คำ ตามผัง
วรรค1  วรรค2
   ┌───┐ 
○○○●  ○●○●   <--- บาทที่ 1 ─┐
   ┌─────┘
วรรค3  วรรค4  
   │   
○○○●  ○○○●─┐ <--- บาทที่ 2  │
           │                  รวม 4 บาท = จบ 1 บท
วรรค5  วรรค6               
   ┌───┐   │
○○○●  ○●○●─┘ <--- บาทที่ 3  │
   ┌─────┘             
○○○●  ○●○●─┐ <--- บาทที่ 4 ─┘
------------------------------
วรรค1  วรรค2  (เริ่มบทใหม่)
   ┌───┐   │
○○○●  ○●○●   <--- บาทที่ 1 
   ┌─────┘ │
วรรค3  วรรค4  
   │   
○○○●  ○○○●─┘ <--- บาทที่ 2
สัมผัสนอก ในทุกบาท คำสุดท้ายของวรรคหน้า สัมผัสกับคำที่สองของวรรคหลัง มีสัมผัสระหว่างบาทที่สองกับสาม คือ คำสุดท้ายวรรคที่สี่สัมผัสกับคำสุดท้ายวรรคที่หก ส่วนสัมผัสระหว่างบทนั้นจะแตกต่างจากแบบแรก เนื่องจากให้คำสุดท้ายของบทแรกสัมผัสกับคำสุดท้ายของวรรคที่สี่ของบทถัดไป (ดูตัวอย่าง)
| 0 | 1 | 2 |
| --- | --- | --- |
| จักกรีดจักกราย |  | จักย้ายจักย่อง |
| ไม่เมินไม่มอง |  | ไม่หมองไม่หมาง |
| 0 | 1 | 2 |
| --- | --- | --- |
| งามเนื้องามนิ่ม |  | งามยิ้มงามย่าง |
| ดูคิ้วดูคาง |  | ดูปรางดูปรุง |
| 0 | 1 | 2 |
| --- | --- | --- |
| ดั่งดาวดั่งเดือน |  | ดั่งจะเลื่อนดั่งจะลอย |
| พิศเช่นพิศช้อย |  | พิศสร้อยพิศสุง |
| 0 | 1 | 2 |
| --- | --- | --- |
| ช่างปลอดช่างเปรื่อง |  | ช่างเรืองช่างรุ่ง |
| ทรงแดดทรงดุ่ง |  | ทรงวุ้งทรงแวง |
— กลบทจาตุรงคนายก, ศิริวิบุลกิตติ, หลวงปีชา (เซ่ง)
สัมผัสใน ไม่บังคับ แต่กวีมักจัดให้มีสัมผัสระระหว่างคำที่สองและคำที่สามของทุกวรรค
กลอน 6

ตามหลักฐานทางวรรณคดีไทย กลอน 6 พบครั้งแรกในกลบทศิริวิบุลกิตติ สมัยอยุธยาตอนปลาย นอกนั้นก็แทรกอยู่ในกลอนบทละคร แต่ที่ใช้แต่ตลอดเรื่องเริ่มมีในสมัยรัชกาลที่ 6 แห่งกรุงรัตนโกสินทร์ คือ กนกนคร ของกรมหมื่นพิทยาลงกรณ์ (น.ม.ส.)
คณะ กลอนหก บทหนึ่งประกอบด้วย 2 บาท บาทละ 2 วรรค วรรคละ 6 คำ ตามผัง
| 0 | 1 | 2 |
| --- | --- | --- |
| O O O O O O |  | O O O O O O |
| O O O O O O |  | O O O O O O |
สัมผัสนอก ให้มีสัมผัสระหว่างคำสุดท้ายวรรคหน้ากับคำที่สองของวรรคหลังของทุกบาท และให้มีสัมผัสระหว่างบาทคือคำสุดท้ายของวรรคที่สองสัมผัสกับคำสุดท้ายวรรคที่สาม ส่วนสัมผัสระหว่างบท กำหนดให้คำสุดท้ายของบทแรก สัมผัสกับคำสุดท้ายวรรคที่สองของบทถัดไป
สัมผัสใน ไม่บังคับ แต่หากจะให้กลอนสละสลวยควรมีสัมผัสระหว่างคำที่สองกับคำที่สาม หรือระหว่างคำที่สี่กับคำที่ห้าของแต่ละวรรค
| 0 | 1 | 2 |
| --- | --- | --- |
| วันหนึ่งสากลย์คนธรรพ์ |  | พร้อมกันสังคีตดีดสี |
| เป็นที่เหิมเหมเปรมปรี |  | ต่างมีสุขล้ำสำราญ |
| 0 | 1 | 2 |
| --- | --- | --- |
| บางองค์ทรงรำทำเพลง |  | บังคลบรรเลงศัพท์สาร |
| บันเทิงเริงรื่นชื่นบาน |  | ในวารอิ่มเอมเปรมใจ |
— กนกนคร, กรมหมื่นพิทยาลงกรณ์
กลอน 7

ตามหลักฐานทางวรรณคดีไทย กลอน 7 พบครั้งแรกในกลบทศิริวิบุลกิตติ สมัยอยุธยาตอนปลาย นอกนั้นก็แทรกอยู่ในกลอนบทละคร ไม่ค่อยมีใครใช้แต่งยาว ๆ จนถึงสมัยกรมหมื่นพิทยาลงกรณ์ (น.ม.ส.) ที่ท่านนำมาใช้ในพระนิพนธ์ ลิลิตสามกรุง
คณะ กลอนเจ็ด บทหนึ่งประกอบด้วย 2 บาท บาทละ 2 วรรค วรรคละ 7 คำ ตามผัง
| 0 | 1 | 2 |
| --- | --- | --- |
| O O O O O O O |  | O O O O O O O |
| O O O O O O O |  | O O O O O O O |
สัมผัสนอก ให้มีสัมผัสระหว่างคำสุดท้ายวรรคหน้ากับคำที่สองของวรรคหลังของทุกบาท และให้มีสัมผัสระหว่างบาทคือคำสุดท้ายของวรรคที่สองสัมผัสกับคำสุดท้ายวรรคที่สาม ส่วนสัมผัสระหว่างบท กำหนดให้คำสุดท้ายของบทแรก สัมผัสกับคำสุดท้ายวรรคที่สองของบทถัดไป
สัมผัสใน ไม่บังคับ แต่หากจะให้กลอนสละสลวยควรมีสัมผัสระหว่างคำที่สองกับคำที่สาม หรือระหว่างคำที่สี่กับคำที่ห้าหรือคำที่หกของแต่ละวรรค
| 0 | 1 | 2 |
| --- | --- | --- |
| เสตเตลงเกรงกริ่งนิ่งรำลึก |  | คัดคึกข่าวทัพดูคับขัน |
| จักเตรียมค่ายใหญ่ก็ไม่ทัน |  | จำกั้นกีดขวางหนทางยุทธ์ |
| 0 | 1 | 2 |
| --- | --- | --- |
| ตั้งขัดตาทับรับไว้ก่อน |  | เพื่อผ่อนเวลาให้ช้าสุด |
| จวนตัวกลัวว่าศัตราวุธ |  | หวิดหวุดหมดหวังในครั้งนี้ |
— สามกรุง, กรมหมื่นพิทยาลงกรณ์
กลอน 8

ตามหลักฐานทางวรรณคดีไทย กลอน 8 พบครั้งแรกในกลบทศิริวิบุลกิตติ สมัยอยุธยาตอนปลาย ซึ่งค้นพบกันว่าจังหวะและลีลาลงตัวที่สุด จึงมีคนแต่งแบบนี้มากที่สุด และผู้ที่ทำให้กลอน 8 รุ่งเรืองที่สุดคือท่าน สุนทรภู่ ที่ได้พัฒนาเพิ่มสัมผัสอย่างเป็นระบบ ซึ่งใกล้เคียงกับกลบทมธุรสวาทีในกลบทศิริวิบุลกิตติ์
กลอนแปด นั้นถือว่าเป็นขนบกวีนิพนธ์พื้นฐานที่นิยมที่สุดในไทย เหตุเพราะมีฉันทลักษณ์ที่เรียบง่ายไม่ซับซ้อน สามารถแสดงอารมณ์ได้หลากหลาย และคนทั่วไปสามารถเข้าถึงเนื้อความได้ไม่ยาก หนึ่งในรูปแบบของกลอนแปดก็คือ รูปแบบกลอนแปดของสุนทรภู่ ซึ่งความแพรวพราวด้วยสัมผัสใน และขนบดังกล่าวนี้ก็ได้รับการสืบทอดต่อมาในงานกวีนิพนธ์ยุคหลัง ๆ กระทั่งปัจจุบัน
คณะ กลอนแปด บทหนึ่งประกอบด้วย 2 บาท บาทละ 2 วรรค วรรคละ 8 คำ ตามผัง
| 0 | 1 | 2 |
| --- | --- | --- |
| O O O O O O O O |  | O O O O O O O O |
| O O O O O O O O |  | O O O O O O O O |
สัมผัสนอก ให้มีสัมผัสระหว่างคำสุดท้ายวรรคหน้ากับคำที่สามของวรรคหลังของทุกบาท และให้มีสัมผัสระหว่างบาทคือคำสุดท้ายของวรรคที่สองสัมผัสกับคำสุดท้ายวรรคที่สาม ส่วนสัมผัสระหว่างบท กำหนดให้คำสุดท้ายของบทแรก สัมผัสกับคำสุดท้ายวรรคที่สองของบทถัดไป
สัมผัสใน ไม่บังคับ แต่หากจะให้กลอนสละสลวยควรมีสัมผัสระหว่างคำที่สามกับคำที่สี่ หรือระหว่างคำที่ห้ากับคำที่หกหรือคำที่เจ็ดของแต่ละวรรค
หลักการใช้เสียงวรรณยุกต์
คำสุดท้ายของวรรคที่ 1 ใช้เสียง สามัญ เอก โท ตรี จัตวา แต่ไม่นิยมเสียงสามัญ
คำสุดท้ายของวรรคที่ 2 ห้ามใช้เสียง สามัญ หรือ ตรี นิยมใช้เสียง จัตวา เป็นส่วนมาก
คำสุดท้ายของวรรคที่ 3 ห้ามใช้เสียง เอก โท จัตวา นิยมใช้เสียง สามัญ หรือ ตรี
คำสุดท้ายของวรรคที่ 4 ห้ามใช้เสียง เอก โท จัตวา นิยมใช้เสียง สามัญ หรือ ตรี
| 0 | 1 | 2 |
| --- | --- | --- |
| อตีเตแต่นานนิทานหลัง |  | มีนัครังหนึ่งกว้างสำอางศรี |
| ชื่อจัมบากหลากเลิศประเสริฐดี |  | เจ้าธานียศกิต์มหิศรา |
| 0 | 1 | 2 |
| --- | --- | --- |
| ดำรงภพลบเลิศประเสริฐโลกย์ |  | เปนจอมโจกจุลจักรอรรคมหา |
| อานุภาพปราบเปรื่องกระเดื่องปรา- |  | กฎเดชาเป็นเกษนิเวศน์เวียง |
— กลบทมธุรสวาที, ศิริวิบุลกิตติ, หลวงปรีชา (เซ่ง)
กลอน 9

ตามหลักฐานทางวรรณคดีไทย กลอน 9 พบครั้งแรกในกลบทศิริวิบุลกิตติ สมัยอยุธยาตอนปลาย เช่นเดียวกัน แต่กวีไม่ค่อยนิยมแต่งกันมากนัก เนื่องจากเห็นว่ากลอนแปดลงตัวมากที่สุด
คณะ กลอนเก้า บทหนึ่งประกอบด้วย 2 บาท บาทละ 2 วรรค วรรคละ 9 คำ ตามผัง
| 0 | 1 | 2 |
| --- | --- | --- |
| O O O O O O O O O |  | O O O O O O O O O |
| O O O O O O O O O |  | O O O O O O O O O |
สัมผัสนอก ให้มีสัมผัสระหว่างคำสุดท้ายวรรคหน้ากับคำที่สามของวรรคหลังของทุกบาท และให้มีสัมผัสระหว่างบาทคือคำสุดท้ายของวรรคที่สองสัมผัสกับคำสุดท้ายวรรคที่สาม ส่วนสัมผัสระหว่างบท กำหนดให้คำสุดท้ายของบทแรก สัมผัสกับคำสุดท้ายวรรคที่สองของบทถัดไป
สัมผัสใน ไม่บังคับ แต่หากจะให้กลอนสละสลวยควรมีสัมผัสระหว่างคำที่สามกับคำที่สี่หรือคำที่ห้า หรือระหว่างคำที่หกกับคำที่เจ็ดหรือคำที่แปดของแต่ละวรรค
| 0 | 1 | 2 |
| --- | --- | --- |
| นายชายพรานหนึ่งชาญไพรล่ำใหญ่ขยับ |  | ได้ยินกลองเดิรย่องกลับดูขับขัน |
| มือป้องหน้ามุ่งป่าแน่วแนวแถววัน |  | สุนัขย่องสุดมองขยันติดพันตาม |
| 0 | 1 | 2 |
| --- | --- | --- |
| มุ่งปะทะมาปะที่คนตีกลอง |  | เพื่อนทักจ๋าพูดหน้าจ้องพรานร้องถาม |
| เดิมแรกหูได้รู้เหตุสังเกตความ |  | ว่าทรงนามว่าทรามนาฎนิราศจร |
— กลบทระลอกแก้วกระทบฝั่ง, ศิริวิบุลกิตติ, หลวงปรีชา (เซ่ง)
กวีที่นิยมใช้กลอนเก้า คือท่านพุทธทาสภิกขุ และท่านยังนิยมเขียนแยกตามจังหวะอ่าน ทำให้คนอ่านได้ถูกต้องตามจังหวะ อ่านง่ายและเข้าใจง่าย
| 0 | 1 | 2 |
| --- | --- | --- |
| ศีลธรรมเลว คนก็ได้ กลายเป็นผี |  | หาความดี ไม่ประจักษ์ สักเส้นขน |
| ศีลธรรมดี ผีก็ได้ กลายเป็นคน |  | ที่เลิศล้น ภูมิใจ ไหว้ตัวเอง |
| 0 | 1 | 2 |
| --- | --- | --- |
| ศีลธรรมต่ำ เปลี่ยนคน จนคล้ายสัตว์ |  | จะกินกัด โกงกัน ขมันเขม็ง |
| ศีลธรรมสูง คนสดใส ไม่อลเวง |  | ล้วนยำเกรง กันและกัน ฉันเพื่อนตาย |
— ศีลธรรมกับคน : พุทธทาสภิกขุ
เอเอสอาร์ (รถดีเซลราง)

| เอเอสอาร์ ASR>  |
| --- | --- |
รถดีเซลรางสปรินเตอร์ที่สถานีรถไฟบ้านพลูตาหลวง
ประจำการ: พ.ศ. 2534 - ปัจจุบัน
ผู้ผลิต: บริติช เรล เอนจิเนียริ่ง ลิมิเต็ด
ผลิตที่: เดอร์บี ลินเชิร์ช เลน เวิร์กส์
ตระกูล: สปรินเทอร์
เข้าประจำการ: พ.ศ. 2534
จำนวนที่ผลิต: 20 คัน
จำนวนในประจำการ: 2501 2503 2505 2508 2509 2510 2512 (มีห้องขับ)  2115 2118 2119 2120 (ไม่มีห้องขับ) 
จำนวนที่ปลดระวาง: 9 คัน
หมายเลขตัวรถ: 2501-2512 (มีห้องขับ) 2113-2120 (ไม่มีห้องขับ)
ความจุผู้โดยสาร: 64 ที่นั่ง (มีห้องขับ) 76 ที่นั่ง (ไม่มีห้องขับ)
ผู้ให้บริการ: การรถไฟแห่งประเทศไทย
โรงซ่อมบำรุง: โรงรถดีเซลรางกรุงเทพ, โรงซ่อมรถไฟทางไกลบางซื่อ
สายที่ให้บริการ: สายตะวันออก
คุณลักษณะ
ความยาว: 23.21 m (76 ft 2 in)
ความกว้าง: 2.7 m (8 ft 10 in)
จำนวนประตู: 2 ประตู
ความเร็วสูงสุด: บริการ: 120 km/h (75 mph) ออกแบบ: 145 km/h (90 mph)
น้ำหนัก: 37.09 ตัน (81,800 ปอนด์) (มีห้องขับ) 37.06 ตัน (81,700 ปอนด์) (ไม่มีห้องขับ)
น้ำหนักกดเพลา: 9.73 ตัน (21,500 ปอนด์) (มีห้องขับ) 9.43 ตัน (20,800 ปอนด์) (ไม่มีห้องขับ)
เครื่องยนต์: Cummins NTA855-R1
กำลังขับเคลื่อน: 285 แรงม้า ที่ 2,100 รอบต่อนาที
ชุดส่งกำลัง: Voith T211RZ
แหล่งจ่ายไฟ: Perkins 1006-6TG ที่ 1500 รอบ/นาที
ระบบปรับอากาศ: Westinghouse RA102 76,000 BTU
แคร่ล้อ: 2-1A
ระบบเบรก: ลมอัด
ระบบความปลอดภัย: ETCS On board Deadman Vigilance
ชนิดขอพ่วง: Janney coupler
มาตรฐานทางกว้าง: 1,000 mm (3 ft 3 3⁄8 in)
เอเอสอาร์  (อังกฤษ: Air conditioner Sprinter Railcar) หรือ รถดีเซลรางสปรินเตอร์ (อังกฤษ: Sprinter Diesel Railcar)  เป็นรถดีเซลรางปรับอากาศของการรถไฟแห่งประเทศไทย ใช้สำหรับการทำขบวนรถโดยสาร และ ขบวนรถด่วนพิเศษดีเซลราง สั่งซื้อจากบริษัทบริติช เรล เอนจิเนียริ่ง ลิมิเต็ด สหราชอาณาจักร ตั้งแต่ปี พ.ศ. 2534 มีต้นแบบมาจากบริติช เรล คลาส 158 ที่ใช้งานในสหราชอาณาจักร
รถดีเซลรางสปรินเตอร์ มีชื่อรุ่นจากโรงงานว่า  คลาส 158/T โดยการรถไฟแห่งประเทศไทยได้นำชื่อสปรินเตอร์ (Sprinter) มาจากชื่อตระกูลรถดีเซลรางของประเทศอังกฤษ ที่มีความหมายว่า "นักวิ่ง" ซึ่งสื่อความหมายได้ถึงความรวดเร็ว มาใช้ตั้งเป็นชื่อเรียกรุ่น รถดีเซลรางสปรินเตอร์ยังมักถูกเรียกว่า "ยอดนักวิ่ง" อีกด้วย
การรถไฟแห่งประเทศไทย ได้เปิดตัว รถดีเซลรางสปรินเตอร์ เป็นรถด่วนพิเศษดีเซลรางครั้งแรก เมื่อวันที่ 10 มิถุนายน พ.ศ. 2534 ในชื่อ รถด่วนพิเศษ "สปรินเตอร์" สปรินเตอร์ขบวนแรกของไทย คือ ขบวนที่ 907/908 กรุงเทพ–เชียงใหม่–กรุงเทพ ออกให้บริการวันแรก 11 มิถุนายน พ.ศ. 2534 โดยวิ่งให้บริการด้วยความเร็วสูงสุด 120 กิโลเมตรต่อชั่วโมง ซึ่งเป็นความเร็วสูงสุดสถิติใหม่ของการรถไฟแห่งประเทศไทย และถือเป็นรถไฟที่วิ่งเร็วที่สุดในไทยในขณะนั้นด้วย
ปรับปรุงใหม่

เมื่อปี พ.ศ. 2555 การรถไฟแห่งประเทศไทยได้นำรถดีเซลรางสปรินเตอร์ จำนวน 3 คัน มาปรับปรุงใหม่ทั้งหมด เป็นจำนวน 1 ชุด ภายใต้โครงการ Sprinter Refurbish หรือการปรับปรุงใหม่ทั้งคัน ได้แก่หมายเลข 2509 , 2118 และ 2512  มีการปรับปรุงด้านหน้ารถแบบใหม่ โดยใช้ไฟหน้าของรถบรรทุกวอลโวมาใช้แทนของเดิม มีการปรับปรุงระบบช่วงล่าง ระบบขับเคลื่อน ระบบไฟฟ้าภายในรถ และชุดรถนี้ ไม่สามารถพ่วงรวมกับชุดรถปกติได้ เนื่องจากมีการเปลี่ยนระบบไฟฟ้าภายในรถใหม่
เมื่อ พ.ศ. 2567 การรถไฟแห่งประเทศไทย ได้ทำการว่าจ้างให้บริษัทเอกชน ติดตั้งระบบ European Train Control System (ETCS) ให้กับดีเซลราง กซข.ป.2505 และ กซข.ป.2508 ซึ่งนั่นก็คือชุดรถ 2505-2120-2508 ซึ่งชุดขบวนรถนี้ได้ทดสอบวิ่งบนทางยกระดับรถไฟทางไกล (เป็นครั้งแรกสำหรับรถดีเซลรางสปรินเตอร์) และวิ่งทดสอบไปยังสถานีปากช่อง เมื่อวันที่ 16 และ 23 เดือนมกราคม พ.ศ. 2568 (ข.1241/1242)
หมายเลข 2505 ได้มีการปรับปรุง ใส่หวีด Nathan Airchime รุ่น K3LA ด้านบนหลังคาหน้ารถ โดยเดิมทีจะอยู่ในช่องหวีดใต้หลังคาหน้ารถ
ปัญหาด้านการใช้งานและการซ่อมบำรุง

รถดีเซลรางสปรินเตอร์เป็นรถดีเซลรางที่ทำความเร็วได้ถึง 120 กิโลเมตร/ชั่วโมง จนเป็นสาเหตุทำให้เกิดอุบัติเหตุบ่อยครั้ง และมักจะเป็นอุบัติเหตุรุนแรง เนื่องจากมีจุดตัดทางข้ามทางรถไฟที่ไม่มีเครื่องกั้นหรือทางลักผ่านหลายจุด และผู้ขับขี่พาหนะทางถนนไม่เคารพกฎจราจร และเป็นเหตุทำให้ตัวรถเกิดความเสียหายเป็นอย่างมากเมื่อเกิดอุบัติเหตุ
แต่รถดีเซลรางสปรินเตอร์ เป็นรถที่ใช้วัสดุตัวถังเป็นเหล็กกล้าร่วมกับไฟเบอร์กลาส ทำให้การซ่อมแซมตัวถังยากกว่าตัวถังแบบเหล็กกล้าหรือสแตนเลสสตีล รวมไปถึงระบบต่าง ๆ ที่สลับซับซ้อน ยากต่อการซ่อมบำรุง เป็นสาเหตุให้มีรถดีเซลรางสปรินเตอร์หลายคันที่ยังคงจอดรอการซ่อมบำรุง ไม่ได้ถูกนำมาใช้งานต่อ หรือมีอายุการใช้งานที่น้อยกว่าคันอื่น ๆ
ขบวนรถที่ให้บริการ

ขบวนรถเร็วที่ 997/998 กรุงเทพ–จุกเสม็ด–กรุงเทพ
ขบวนรถด่วนพิเศษที่ 3/4 กรุงเทพ–สวรรคโลก–ศิลาอาสน์–กรุงเทพ (ปัจจุบันงดให้บริการชั่วคราว)
ขบวนรถจัดเฉพาะที่ 981/982 บางซื่อ–บางซ่อน–บางซื่อ (ยกเลิกการเดินรถแล้ว เมื่อวันที่ 4 สิงหาคม พ.ศ. 2560)
ขบวนรถพิเศษนำเที่ยวที่ 987/988 กรุงเทพ–สวนนงนุช–กรุงเทพ (ยกเลิกการเดินรถ และเปลี่ยนเป็นขบวนรถเร็วที่ 997/998 โดยขยายเส้นทางเป็นกรุงเทพ–บ้านพลูตาหลวง–กรุงเทพ  ปัจจุบันก็คือเส้นทาง กรุงเทพ–จุกเสม็ด–กรุงเทพ)
ขบวนรถด่วนพิเศษดีเซลรางปรับอากาศเลขที่ขบวน 9/10 กรุงเทพ–เชียงใหม่–กรุงเทพ
ขบวนรถด่วนพิเศษ (ไม่ทราบเลขขบวน) กรุงเทพ–หนองคาย–กรุงเทพ เปิดการเดินรถวันที่ 22–23 กรกฎาคม พ.ศ. 2534 (ยกเลิกการเดินรถแล้ว)
ขบวนรถด่วนพิเศษที่ 21/22 กรุงเทพ–อุบลราชธานี–กรุงเทพ (เคยวิ่งแทนรถดีเซลรางแดวูใน พ.ศ. 2551)
ขบวนรถด่วนพิเศษที่ 39/40 กรุงเทพ–สุราษฎร์ธานี–กรุงเทพ (เคยวิ่งแทนรถดีเซลรางแดวูใน พ.ศ. 2551)
ขบวนรถด่วนพิเศษที่ 43/44 กรุงเทพ–สุราษฎร์ธานี–กรุงเทพ (ปัจจุบันใช้รถดีเซลรางแดวูทำขบวนแทน)
ขบวนรถด่วนพิเศษที่ 5/6 กรุงเทพ–พิษณุโลก–กรุงเทพ (ยกเลิกการเดินรถแล้ว)
ขบวนรถด่วนพิเศษที่ 7/8 กรุงเทพ–สวรรคโลก–กรุงเทพ (ยกเลิกการเดินรถแล้ว)
ขบวนรถด่วนที่ 71/74 กรุงเทพ–ศรีสะเกษ–กรุงเทพ (ปัจจุบันใช้รถดีเซลรางทีเอชเอ็น, เอ็นเคเอฟ และเอทีอาร์ ทำขบวน และขยายเส้นทางเป็นกรุงเทพ–อุบลราชธานี–กรุงเทพ โดยยกเลิกขบวนที่ 74 และเปลี่ยนเลขขบวนรถเที่ยวกลับเป็น 72)
ขบวนรถชานเมืองที่ 367/368 กรุงเทพ–ฉะเชิงเทรา–กรุงเทพ (ปัจจุบันใช้รถจักรพ่วงรถโดยสาร บชสชั้น3 ทำขบวนแทน)
ขบวนรถชานเมืองที่ 389/390 กรุงเทพ–ฉะเชิงเทรา–กรุงเทพ (ปัจจุบันใช้รถดีเซลรางทีเอชเอ็น, เอ็นเคเอฟ ทำขบวน)
ขบวนรถชานเมืองที่ 391/388 กรุงเทพ–ฉะเชิงเทรา–กรุงเทพ (ปัจจุบันใช้รถดีเซลรางทีเอชเอ็น, เอ็นเคเอฟ ทำขบวน)
ขบวนฟีดเดอร์ที่ 1171/1172 กรุงเทพ–พระจอมเกล้า–กรุงเทพ (ยกเลิกการเดินรถแล้ว)
รถดีเซลรางสปรินเทอร์ หมายเลข 2509 (สีเดิม) ที่สถานีรถไฟกรุงเทพ
ขบวนรถด่วนพิเศษที่ 3 (สีเดิม) ขณะวิ่งผ่านชานชาลารางที่ 10 สถานีรถไฟชุมทางบ้านภาชี
ขบวนรถด่วนพิเศษที่ 3 (สีเดิม) ขณะกำลังหยุดรับส่งผู้โดยสารที่สถานีรถไฟพิชัย
แหล่งข้อมูลอื่น

รถไฟไทยแกลลอรี่
http://www.geocities.ws/railsthai/train01.htm
ภาพพิธีเปิดเดินขบวนรถสปรินเตอร์ กรุงเทพ–หนองคาย–กรุงเทพ เที่ยวปฐมฤกษ์ ระหว่างวันที่ 22 - 23 กรกฎาคม พ.ศ. 2534
ภาพพิธีเปิดเดินขบวนรถด่วนพิเศษสปรินเตอร์ กรุงเทพ–เชียงใหม่–กรุงเทพ เมื่อวันที่ 10 มิถุนายน พ.ศ. 2534
รถดีเซลรางสปรินเตอร์ ทำขบวนรถด่วนพิเศษที่ 3 กรุงเทพ-สวรรคโลก-ศิลาอาสน์ ผ่านสถานีหนองตม
รถดีเซลรางสปรินเตอร์ ทำขบวนรถด่วนที่ 998 จุกเสม็ด–กรุงเทพ ที่สถานีรถไฟพัทยา
รายชื่อโรงพยาบาลชุมชนในประเทศไทย

โรงพยาบาลชุมชน (รพช.) เป็นโรงพยาบาลสังกัดกระทรวงสาธารณสุข โดยเป็นโรงพยาบาลประจำอำเภอทั่วไป มีขีดความสามารถระดับปฐมภูมิ (Primary Care) หรือระดับทุติยภูมิ (Secondary Care) ในบางแห่ง มีจำนวนเตียง 10 - 120 เตียง ในประเทศไทยมีอยู่ 720 แห่ง (ไม่รวมโรงพยาบาลสมเด็จพระยุพราชอีก 20 แห่ง) จำแนกตามจังหวัดต่างๆ ได้ดังนี้